Държавен вестник, бр. 38, 2006 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  38
МИНИСТЕРСТВО
НА ТРАНСПОРТА
НАРЕДБА № 131
от 31 март 2006 г.
за одобряване типа на нови моторни превозни
средства по отношение на предните им повърх-
ности за защита при удар на пешеходците и на
другите участници в движението по пътищата
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. условията и редът за одобряване типа на
нови моторни превозни средства (ПС) по отно-
шение на предните им повърхности за защита
при удар на пешеходците и на другите участни-
ци в движението по пътищата;
2. техническите предписания, изисквания-
та към предните повърхности и необходими-
те изпитвания, на които се подлагат тези по-
върхности.
Чл. 2. Наредбата се прилага за предните
повърхности на ПС от категория М1 с макси-
мална маса не по-голяма от 2,5 t и от категория
N1, произведени на база ПС от категория М1 с
максимална маса не по-голяма от 2,5 t.
Г л а в а  в т о р а
ОДОБРЯВАНЕ НА ТИПА
Раздел I
Заявление за одобряване на типа
Чл. 3. Типът на ПС по отношение на предни-
те им повърхности се одобрява при условията и
по реда на глава втора от Наредба № 60 за одоб-
ряване типа на нови моторни превозни средст-
ва и техните ремаркета (ДВ, бр. 59 от 2003 г.).
Чл. 4. (1) За одобряване типа на ПС по отно-
шение на предните повърхности производите-
лят подава заявление до изпълнителния дирек-
тор на Изпълнителна агенция “Автомобилна
администрация” (ИА “АА”) в съответствие с
чл. 3, ал. 2 от Наредба № 60 за одобряване типа
на нови моторни превозни средства и техните
ремаркета.
(2) Към заявлението по ал. 1 производителят
прилага попълнен списък с данни в три екзем-
пляра по образец съгласно приложение № 1.
(3) Всички скици и/или чертежи, приложени
към списъка с данни, се представят в подходящ
мащаб, достатъчно подробно, във формат А4
или в папка с формат А4. Снимките, когато има
такива, трябва да показват съответните части с
достатъчни и ясно различими подробности.
(4) За отделни части от предните повърхнос-
ти, свързани или представляващи системи, ком-
поненти или технически възли с електронно
управление, към списъка с данни се прилага
информация за тяхното действие.
(5) Към заявлението по ал. 1 производите-
лят прилага документ за платена държавна
такса.
Раздел II
Одобряване на типа
Чл. 5. Производителят предоставя за изпит-
ване от техническата служба ПС, представител-
но за типа, за който се иска одобряване.
Чл. 6. (1) В срок един месец от представяне
от заявителя на техническата документация с
извършени изпитвания за одобряване типа на
ПС по отношение на предните повърхности
изпълнителният директор на ИА “АА” издава
сертификат за одобряване на типа, когато:
1. превозното средство отговаря на техни-
ческите изисквания на наредбата;
2. е изпълнена процедурата по глава вто-
ра от Наредба № 60 за одобряване типа на
нови моторни превозни средства и техните
ремаркета.
(2) Сертификатът по ал. 1 се издава по обра-
зец съгласно приложение № 2, част 1.
(3) Сертификатът по ал. 1 се издава по обра-
зец съгласно приложение № 2, част 2.
Чл. 7. (1) Изпълнителният директор на ИА
“АА” не може да откаже издаването на серти-
фикат по чл. 6, ал. 1, когато типът ПС отгова-
ря на техническите изисквания на наредбата и
е изпълнена процедурата по глава втора от На-
редба № 60 за одобряване типа на нови мотор-
ни превозни средства и техните ремаркета.
(2) Отказът да се издаде сертификат по чл. 6,
ал. 1 се мотивира писмено и подлежи на обжал-
ване по реда на Закона за административното
производство.
Чл. 8. (1) За всеки одобрен тип ПС се издава
номер на одобряването при спазване на изис-
кванията за образуване на номера съгласно при-
ложение № 5 от Наредба № 60 за одобряване
типа на нови моторни превозни средства и тех-
ните ремаркета, като за секции 2 и 3 на номера
се попълва съответно “2003/102” и “2004/90”.
(2) За различните типове ПС се издават раз-
лични номера.
Чл. 9. (1) Производителят писмено инфор-
мира изпълнителния директор на ИА “АА” за
всички изменения на одобрения по реда на на-
редбата тип ПС по отношение на предните по-
върхности.
(2) В случай на изменения на одобрения в
съответствие с тази наредба тип ПС се при-
лагат разпоредбите на глава четвърта, раз-
дел I от Наредба № 60 за одобряване типа на
нови моторни превозни средства и техните
ремаркета.
(3) В случай на съмнение изпълнителният
директор на ИА “АА” може да определи извър-
шване на нови изпитвания на изменения тип
ПС по отношение на предните повърхности.